Diari Oficial de la Generalitat Valenciana


Sumari del DOGV 7453, del 29-01-2015 (2015/581)

RESOLUCIÓ de 12 de gener de 2015, de la Conselleria d'Hisenda i Administració Pública, per la qual s'accepta la cessió gratuïta de les parcel·les de 1.728,54 i 4.266,46 m², segons registre després de l'agrupació practicada, situats a Petrer, realitzada per l'ajuntament del dit municipi.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7453

Data del DOGV
:   29-01-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/581


Data del document
:   12-01-2015

Organisme emissor
:   Conselleria d'Hisenda i Administració Pública

Tipus de document
:   Resolució

Descriptors 

:   * Conselleria d'Hisenda i Administració Pública

RESOLUCIÓ de 12 de gener de 2015, de la Conselleria d'Hisenda i Administració Pública, per la qual s'accepta la cessió gratuïta de les parcel·les de 1.728,54 i 4.266,46 m², segons registre després de l'agrupació practicada, situats a Petrer, realitzada per l'ajuntament del dit municipi. [2015/581]  
L'Ajuntament de Petrer, en sessió plenària celebrada el dia 24 de setembre de 2009, va acordar la cessió gratuïta a la Generalitat de dos parcel·la de la seua propietat, de 1.728,55 i 4.233 m² de superfície, 1.728,54 i 4.266,46 m², segons registre, després de l'agrupació practicada per mitjà d'escriptura d'agrupació i cessió, de 28 d'octubre de 2014, síties en l'avinguda de Madrid i l'avinguda de la Reina Sofia de la dita població.  
A proposta de la Conselleria d'Educació Cultura i Esport es van iniciar els tràmits legals oportuns per a l'acceptació de la cessió de l'immoble.  
La cessió es realitza amb la finalitat de destinar l'immoble a l'adequació i ampliació de l'IES Azorín amb subjecció al que establix l'article 111 del Reglament de béns de les entitats locals, per tindre els immobles que se cedixen la naturalesa jurídica de patrimonial.  
L'article 44 de la Llei 14/2003, de 10 d'abril, de Patrimoni de la Generalitat, establix en el punt 1 que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat, i en el punt 2 establix que la competència per a l'acceptació correspon al titular de la conselleria competent en matèria de patrimoni.  
L'article 27.2.c de la Llei de Patrimoni establix que l'adquisició de béns i drets, en virtut de cessió administrativa, comporta l'afectació a l'ús general o al servici públic. En conseqüència, una vegada perfeccionada la cessió i l'acceptació, l'immoble queda automàticament afecte al servici públic educatiu i adscrit a la Conselleria d'Educació, Cultura i Esport al qual correspon la seua administració, defensa i conservació.  
  
En conseqüència, amb base en els esmentats articles de la Llei 14/2003, de 10 d'abril, de Patrimoni de la Generalitat, i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta realitzada per l'Ajuntament de Petrer de les parcel·les de la seua propietat que es descriuen a continuació:  
  
1. Parcel·la ubicada entre l'avinguda de Madrid, de 1.728,54 m² de superfície, segons registre després de l'agrupació practicada. Confronta: al nord, amb el vial d'accés a l'institut Azorín, prolongació del carrer Pablo Iglesias d'Elda, abans prolongació del carrer General Monasterio; al sud, amb les cases que donen al carrer del Portal i la Vila; a l'est, amb l'Institut d'Ensenyança Mitjana Azorín, i a l'oest, amb l'avinguda de Madrid.  
Consta inscrita en el Registre de la Propietat d'Elda 1 en el tom 2205, llibre 557, foli 120, finca 32706, inscripció 1a.  
Referència cadastral: 3732725EN7023R6127QC, 9094971QG9436T8076HO, 4258216GI3061U1345OO, i 9264044AS7342D4163MJ.  
  
2. Parcel·la ubicada entre l'avinguda de la Reina Sofia i l'Institut d'Ensenyança Mitjana Azorín de 4.266,46 m² de superfície, segons registre després de l'agrupació practicada. Confronta: al nord, amb l'avinguda Reina Sofia i edificis que donen a la dita avinguda ; al sud, amb l'Institut d'Ensenyança Mitjana Azorín i vial d'accés al mateix institut, prolongació del carrer Pablo Iglesias d'Elda; est, amb el mateix institut Azorín i amb el col·legi concertat Santo Domingo Savio; i a l'oest, amb els edificis que donen a l'avinguda de Madrid.  
Consta inscrita en el Registre de la Propietat d'Elda 1 en el tom 2205, llibre 557, foli 122, finca 32371, inscripció 1a.  
Referència cadastral: 0548430QY1414S3881ZJ.  
Les parcel·les s'accepten lliures de càrregues i gravàmens i al corrent de qualsevol gasto.  
  
Segon  
La cessió gratuïta realitzada per l'Ajuntament de Petrer, s'efectua amb la condició de destinar l'immoble a l'adequació i ampliació de l'IES Azorín. L'Ajuntament es compromet a dotar la parcel·la dels servicis urbanístics que falten per a l'edifici projectat (connexions o connexions a peu de parcel·la), perquè aconseguisca la condició de solar. En concret:  
Accés rodat amb pavimentat de calçades i voreres de tots els carrers i vials que té al davant i la seua connexió amb el nucli urbà de la població.  
Abastiment d'aigua i xarxa d'hidrants contra incendis.  
Evacuació d'aigües (pluvials i residuals).  
Subministrament d'energia elèctrica en baixa o mitjana tensió.  
Enllumenat públic.  
Telefonia.  
L'Ajuntament es compromet a eliminar qualsevol obstacle, servitud o impediment que poguera dificultar el normal desenrotllament de les obres i de tots aquells que es descobriren amb posterioritat (camins, arbratge, línies aèries, conduccions superficials o subterrànies, etc.) També. es compromet a adoptar els projectes necessaris per a la urbanització expressada en el paràgraf anterior i per a l'eliminació de servituds i obstacles expressats en este paràgraf.  
  
Tercer  
Les parcel·les acceptades hauran d'incorporar-se a l'Inventari General de Béns i Drets de la Generalitat en concepte de bé de domini públic afecte al servici públic educatiu i adscrit a la Conselleria d'Educació, Cultura i Esport, al qual correspon les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.  
  
  
Quart  
Notificar la present resolució a l'Ajuntament cedent i publicar-la en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
  
Contra el present acte, que és definitiu en via administrativa, es podrà interposar un recurs contenciós administratiu, en el termini de dos mesos comptats a partir de l'endemà de la seua notificació, davant del Jutjat Contenciós Administratiu, de conformitat amb allò que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà interposar un recurs potestatiu de reposició, en el termini d'un mes comptat a partir de l'endemà de la seua notificació, davant de l'òrgan que va dictar l'acte de conformitat amb el que preveu l'article 116 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, sense perjuí que es puga exercitar qualsevol altre que s'estime procedent.  
  
València, de 12 de gener de 2015.- El conseller d'Hisenda i Administració Pública: Juan Carlos Moragues Ferrer.